**Protokoll til styremøte i Fagforbundet Trondheim**

**Tid:** 07.01.25, klokken 16.00 - 20.00

**Sted:** Fagforbundet Trøndelag sine lokaler

**Deltagere:** Finn Børge Dalen, Terje Hovde, Kari Brøttemsmo, Julie Berg Wisløff, Frøydis Gaare, Mats Monsen, Elin Aanonli Skimmeli, Hege Rovik, Andreas Nervik Lea, Grethe Ramsland, Odd Arild Tevik, Siv Ingunn Moum, Eirik Brovold, Anniken Lien van Marion, Wenche Sagøy, Josefine Koller, Oscar Aaslund Hovin

**Forfall:** Silje Sandum,

**Saksliste:**

**Sak 01/25** **Godkjenning av innkalling og saksliste**

**Sak 02/25** **Handlingsplan 2024/2025**

**Sak 03/25 Sak til årsmøte: Retningslinjer klubb**

**Sak 04/25** **Sak til årsmøte: Tilleggs kontingent 2025**

**Sak 05/25 Innkommende saker til årsmøte**

**Sak 06/25 Uttalelser til årsmøte**

**Sak 07/25 Forhandlinger om mulig sammenslåing av fagforeninger**

**Sak 08/25** **Regnskap 2024**

**Sak 09/25 Budsjett 2025**

**Sak 10/25 Første utkast til årsberetning**

**Sak 11/25 Valgkomite**

**Sak 12/25 Forretningsorden årsmøte 2025**

**Sak 13/25 Forslag på dirigent og sekretær til årsmøte**

**Sak 14/25 Søknad om midler til organisatorisk frikjøp**

**Sak 15/25** **Brev fra klubbleder**

**Sak 16/25** **Godkjenning av protokoll**

**Sak 01/25** **Godkjenning av innkalling og saksliste**

Innkalling og saksliste utsendt pr. Epost fredag 03.01.25

**Vedtak: Godkjent**

**Sak 02/25** **Handlingsplan 2024/2025**

Vedlagt forslag til revidering/justering av handlingsplan 2024-2025. Styret innstiller til årsmøte.

**Vedlegg 1**

**Vedtak: Arbeidsutvalget tar med innspill og får fullmakt til å jobbe videre med handlingsplan. Handlingsplan oversendes styret pr. Epost for endelig godkjenning.**

**Sak 03/25 Sak til årsmøte: Retningslinjer klubb**

Forslag til revidering av retningslinjer klubb. Styret innstiller til årsmøte.

**Vedlegg 2**

**Vedtak: Godkjennes og oversendes årsmøte.**

**Sak 04/25** **Sak til årsmøte: Tilleggs kontingent 2025**

Forslag til søknad på tilleggs kontingent vedlagt. Søknad om tilleggs kontingent må sendes til forbundsstyret for godkjenning, jf. Vedtekter *11.3.12 Årsmøtet kan vedta lokal tilleggskontingent. Slik kontingent godkjennes av forbundsstyret.*

Styret innstiller til årsmøte.

**Vedlegg 3**

**Vedtak: Godkjennes og oversendes årsmøte.**

**Sak 05/25 Innkommende saker til årsmøte**

Det er kommet 7 innsendte saker til årsmøte, innen fristen.

**Forslag 1**  
**Budsjett for idrettslaget til Fagforbundet Trondheim**

**Forslagsstiller: Tore Smistad**

Forslag om å holde budsjettet til idrettslaget slik det var i 2024 slik at det er rom for å delta på flest mulig turneringer og seriespill, samt innkjøp av utstyr når det trengs.

**Vedtak: Ivaretatt i forslag til budsjett.**

**Forslag 2**  
**Fagforbundet Trondheim utvikler et kurs for både nye og mer erfarne tillitsvalgte i kommunen.**

Forslagstiller: Geir Skavern

Kurset vil ha som målgruppe tillitsvalgte i kommunen, og vil kunne ha fokus på praktisk lov- og avtaleverk, særavtaler og lokale avtaler, kommunens personalhåndbok, IA-avtalen og retningslinjene for klubbdrift i Fagforbundet Trondheim.

Dagens trinnopplæring for tillitsvalgte har et godt fokus på de overordnede linjene i både forbundet og lov- og avtaleverk.

Som lokal tillitsvalgt har jeg erfart mye positivt ved å øke min innsikt i lokale avtaler og bedre min kjennskap til praksis spesifikk for arbeidsforhold i Trondheim kommune. Det å øke fortroligheten med spørsmål som angår medlemmene i hverdagen vil vi kunne bidra til å øke mestringsfølelsen hos våre tillitsvalgte.

En mulig inndelingen for et slikt kurs vil kunne være felles dag 1; på tema som retningslinjer for klubbdrift, personalhåndbok, IA-avtalen, kort og presis gjennomgang av LOfavør og hvordan tillitsvalgte kan bruke dette som verktøy for å opprettholde og øke organisasjonsgraden, medbestemmelsesmøter/arbeidsmiljøgrupperm.m, og oppdelt på dag 2; for særavtaler, lokale avtaler, praktisk lov- og avtaleverk, spesifikke spørsmål m.m. spesifikt for de aktuelle områdene.

**Vedtak: Styret foreslår å oversende forslaget til hovedklubben i KS.**

**Forslag 3**  
**Fagforbundet Trondheim vil i fremtiden invitere både enhetstillitsvalgte og deres klubbstyrer til sosiale samlinger.**

Forslagstiller: Geir Skavern

Fagforbundet Trondheim inviterte høsten 2024 sine tillitsvalgte til sosial samling med middag og underholdning den 28. november.

Tiltaket var for å gi en påskjønnelse til våre tillitsvalgte, som både har en spennende og lærerik rolle, men også erfarer krevende oppgaver og utfordringer i sitt verv.

Arrangementet var en fin mulighet for å bygge nettverk og bli kjent med andre tillitsvalgte i Fagforbundet.

Ved årsmøtet 2023 ble det vedtatt retningslinjer for klubbdrift i Fagforbundet Trondheim. På enhetsnivå leder enhetstillitsvalgt klubbstyret og valgte medlemmene som utgjør klubbstyret. Verneombud tiltrer klubbstyret (om man er medlem).

Tillitsvalgte og klubbene skal medvirke til at det drives en aktiv faglig og organisasjonsmessig virksomhet på avdelingene. Det er derfor naturlig å utvide fremtidige arrangement slik at enhetenes klubbstyrer har mulighet til å delta.

Det vil kunne bidra til å styrke samholdet i klubbstyrene på enhet, bygge nettverk på tvers av enheter, synliggjøre aktive medlemmer i Fagforbundet Trondheim for hverandre og øke fellesskapsforståelsen. Klubbstyremedlemmene gir også av seg selv til foreningen og fortjener god anerkjennelse for dette.

Forslaget er ment for å bidra i Fagforbundet Trondheims arbeid med å ytterligere styrke klubbdriften i forbundet, samt øke bevisstheten rundt fagbevegelsen omfang og rolle.

**Vedtak: Styret foreslår at forslaget oversendes til sektorklubbene og styret for videre utredning.**

**Forslag 4**  
**Fagforbundet Trondheim vil ta initiativ til å tilby et samarbeid mellom fagbevegelsen, i regi av lokalt LO, og Science Camp**

Forslagstiller: Geir Skavern

Trondheim kommune arrangerer Science Camp, et arrangement som, fra kommunens egne sider, har mål å skape et variert og praksisnært tilbud, i tråd med Trondheim kommunes slagord: "Utforsker i dag – Utvikler i morgen"

**Forslag:**

Fagforbundet Trondheim vil ta initiativ til å tilby et samarbeid mellom fagbevegelsen, i regi av lokalt LO, og Science Camp. Det er naturlig at vi koordinerer mulige tilbud med aktuelle arbeidsgivere. Vi vil også vurdere å utvikle et eget tilbud i egen regi.

**Bakgrunn:**

Science Camp 2024 tilbød ulike undervisningstilbud i sommerferieaviklingen for barn i alderen 10-16 år (Årskullene 2013-2008), med fag som lydproduksjon, teater, vinylkutting, T-skjortedesign, 3D-tegning, programmering/koding, AI, låtskriving, fridykking, 3D-printing, sal og scene, matematikk, grafikk, modellbygging og laserkutting. (<https://sites.google.com/skole.trondheim.kommune.no/sciencecamp/hjem>)

På Science Camp kan eleven designe sin egen uke på tvers av fag. Kursene varierer i tid, både når det kommer til timer om dagen og antall dager.

Science Camp vil tilby et undervisningstilbud med inspirerende, faglig innhold og dyktige workshopholdere. Alle undervisningstilbud er gratis. (Trondheim kommune).

Fagbevegelsen har mange fag som kan fange interessene til barn i skolealder; Kokkekunst, anleggsarbeid, elektrofag, arbeid med barn, ungdom og eldre, transport og kommunikasjon er noen få eksempler.

Fagforbundet Trondheim vil ta initiativ til å tilby et samarbeid mellom fagbevegelsen, i regi av lokalt LO, og Science Camp. Det er naturlig at vi koordinerer mulige tilbud med aktuelle arbeidsgivere.

Det er naturlig med samarbeid i lokalt LO om å utvikle et slikt tilbud, da flere relevante fagfelt og yrkesgrupper faller under andre forbunds organisasjonsfelt. Det er også mulig å utvikle et eget tilbud for barn og unge, enten uavhengig av- eller i samarbeid med Science Camp.

**Framfylkingen:**

I tillegg er en naturlig samarbeidspartner ved et slikt arbeid er Framfylkingen, LOs barne- og familieorganisasjon, som fritidsaktiviteter for barn og unge, og familier over hele landet.

**Begrunnelse:**

Et samarbeid med Science Camp, eller lignende tiltak i egen regi, kan styrke fagbevegelsens synlighet og relevans blant barn, unge og deres familier, og bidra til å skape tilhørighet mellom dagens yrkesfag og fremtidens arbeidstakere.

Ved å introdusere barn og unge for ulike fagfelt og praktiske ferdigheter, kan fagbevegelsen bidra til å øke rekrutteringen til yrkesfag og styrke fremtidens arbeidsliv. Vi vil også vise at fagbevegelsen tar samfunnsansvar og fremmer kunnskapsutvikling, og bidra til å posisjonere fagbevegelsen som en naturlig samarbeidspartner for læring og utvikling.

Barn og unge kan få unike muligheter til å utforske ulike fagområder, utvikle kreative og praktiske ferdigheter og både oppdage og videreutvikle sine egne interesser og talenter. Ikke alle barn og unge har sine interesser i ny teknologi og teoretiske fag, mange søker mot mer praktiske og fysiske fag.

Gjennom praktisk og praksisnær læring kan barn og unge oppleve mestring og få økt motivasjon for fremtidige utdannings- og yrkesvalg.

Et samarbeid med fagbevegelsen kan gi barn og unge en verdifull innsikt i hvordan ulike yrkesfag bidrar til samfunnet, og inspirere dem til å se verdien av praktisk arbeid og, ikke minst, faglig stolthet.

**Vedtak: Styret foreslår å oversende forslaget til Framfylkingen.**

**Forslag 5**  
**Fagforbundet Trondheim vil kjempe for å utvide planleggingstiden i barnehager.**

Forslagstiller:  
Fagforbundet Trondheims Klubb ved Bispehaugen barnehager

SFS 2201 punkt 3.4 omhandler planlegging og samarbeid i barnehager, skolefritidsordninger og skoler. Her står: "Det avsettes 37,5 timer pr. år til planlegging og samarbeid for personalet ved den enkelte barnehage/skolefritidsordning/skole."

Disse timene er ment å sikre at personalet har tilstrekkelig tid til felles planlegging og samarbeid gjennom året og tas ut i form av planleggingsdager, men de er ifølge arbeidsgiver ikke nok. Arbeidsgivers behov for ytterligere planleggingsdager er synliggjort gjennom praksis. Arbeidsgiver krever bruk av kveldsmøter og utvidet arbeidsdag for å få gjennomført nødvendige opplegg for barnehagens drift.

De 37,5 timene bør utvides til 45 timer, med den forståelse at kveldsmøter og annet arbeid utover den alminnelige arbeidsdagen ikke påkreves.

Dagens praksis med kveldsmøter bryter med prinsippet om en balansert arbeidstid og fører til økt belastning for ansatte som allerede har hektiske arbeidsdager. Ansatte i barnehager trenger tid til familieliv, fritidsaktivitet og hvile etter en fysisk og mentalt krevende arbeidsdag. Kveldsmøter går utover balansen mellom jobb og privatliv, som igjen kan redusere trivsel og arbeidsglede.

Etter en lang arbeidsdag er energinivået lavt og konsentrasjonen varierende. Nytteverdien av deltakelse i kveldsmøter blir ofte redusert. Dette kan påvirke kvaliteten på beslutninger og diskusjoner som tas. Det som diskuteres på kveldsmøter kan med fordel legges til planleggingsdager og arbeidstid på dagtid.

SFS 2201 er en landsdekkende særavtale, og det vil kunne ta tid å få gjennomslag for dette kravet nasjonalt. Fagforbundet Trondheim forplikter seg derfor også til å prioritere å forhandle frem en avtale lokalt med arbeidsgiver Trondheim kommune.

**Vedtak: Styret støtter intensjonen i forslaget og foreslår at det oversendes hovedklubben og tariffkonferansen.**

**Forslag 6**  
**Fagforbundet Trondheim vil oppfordre LOfavør til å inkludere elsparkesykler i sin innboforsikring.**

Forslagstiller:  
Fagforbundet Trondheims Klubb ved Bispehaugen barnehager

Elsparkesykkelen har blitt et transportmiddel på lik linje med mer tradisjonelle sykler. Familier kan prioritere å bruke større andeler av sin lønn for å få til innkjøp av slike kjøretøy. Hos for eksempel konfirmanter kan en elsparkesykkel bli anskaffet gjennom bruk av sine egne konfirmasjonsgaver.

LOfavør Innboforsikring har valgt å ekskludere små elektriske kjøretøy, som elsparkesykler, fra sin dekning. Dette er ikke i harmoni med utviklingen i samfunnet på dette området.

Bakgrunnen kan være at 1. januar 2023 ble det innført et lovpålagt krav om egen ansvarsforsikring for slike kjøretøy, og som følge av dette har LOfavør besluttet å fjerne disse kjøretøyene fra innboforsikringen og anbefaler i stedet at medlemmene tegner separate forsikringer som dekker både ansvar, brann og tyveri.

Forsikringsselskaper som If og Gjensidige har valgt en annen tilnærming ved å tilby dekning for tyveri og skade på elsparkesykler gjennom sine innboforsikringer, forutsatt at kunden har en gyldig ansvarsforsikring. Dette er et eksempel på en løsning LOfavør kan benytte.

Årsmøtet i Fagforbundet Trondheim vil oppfordre LOfavør til å inkludere elsparkesykler i sin innboforsikring, for å gi et mer helhetlig og dekkende tilbud til sine medlemmer.

**Vedtak: Styret foreslår at det oversendes til LO Favør komiteen.**

**Forslag 7**  
**Årsmøtet i Fagforbundet Trondheim ønsker å endre ordlyden i Hovetariffavtalen § 8.3.4**

Forslagstiller:  
Fagforbundet Trondheims Klubb ved Bispehaugen barnehager

Hovedtariffavtalen § 8.3.4 omhandler Amming, og lyder: Arbeidstaker gis fri med lønn i inntil 2 timer pr. arbeidsdag for å amme sitt barn i barnets første leveår. Ved særskilt behov hos barnet gis fri med lønn også ut over barnets første leveår.

Ikke alle foreldre ammer, det kan være av medisinske grunner, personlige eller praktiske årsaker. Å utvide intensjonen i hovedtariffavtalen ivaretar mangfoldet i hvordan omsorg gis. Også spedbarnsforeldre som ikke ammer, inklusive adoptivforeldre eller fedre i likekjønnede par, bør få samme mulighet til danne relasjoner gjennom å utvide HTA § 8.3.4 fra ammefri til tilknytningsfri/omsorgsfri i barnets første leveår.

**Vedtak: Styret foreslår forslaget oversendes hovedklubben og tariffkonferansen.**

**Sak 06/25 Uttalelser til årsmøte**

**-**Bevar tjenester i egenregi – nei til mer privatisering i Trondheim kommune

-Bevar sykelønnsordningen

-Vi trenger en samlet venstreside

**Vedlegg 4**

**Vedtak: Arbeidsutvalget får fullmakt til å jobbe videre med uttalelser, oversendes styret pr. Epost for endelig godkjenning.**

**Sak 07/25 Forhandlinger om mulig sammenslåing av fagforeninger**

I 2024 vedtok Fagforbundet Trøndelags representantskapsmøte at man anbefalte Fagforeninger som kunne ha nytte av det, å se på sammenslåing.

Fagforbundet Trondheim og Fagforbundet tekniske fagforening Trondheim har vært i dialog og gjennomført et sonderingsmøte.

Det kan være aktuelt at flere fagforeninger i området ønsker å gå i dialog med Fagforbundet Trondheim i løpet av 2025. I tidligere styresak og innspill på fagforeningsstruktur innsendt til Fagforbundet Trøndelag, har Fagforbundet Trondheim vært tydelig på at vi er åpne for dialog.

Se vedlagt sak.

**Vedlegg 5**

**Vedtak: Oversendes årsmøte, under forutsetning av at Fagforbundet teknisk fagforening Trondheim har likelydende vedtak.**

**Sak 08/25** **Regnskap 2024**

Gjennomgang av regnskap 2024, legges frem i møte. Styret innstiller til årsmøte.

**Vedtak: Tatt til orientering. Oversendes styret pr. Epost for endelig godkjenning.**

**Sak 09/25 Budsjett 2025**

Forslag til budsjett 2025. Styret innstiller til årsmøte.

|  |  |  |  |
| --- | --- | --- | --- |
|  | **Budsjett** | **Foreløpig** | **Forslag** |
| **INNTEKTER** | **2024** | **2024** | **2025** |
| KONTINGENTINNTEKTER | 8700000 | 8910711 | 9800000 |
| HUSLEIE AVD.008 | 135000 | 135109 | 185000 |
| ORGANISATORISK TILSKUDD | 21000 | 20611 | 22800 |
| RENTEINNTEKTER | 320000 | 395000 | 370000 |
| HUSLEIEINNTEKT FOR HOVEDTILLITSVALGTE | 220000 | 230420 | 240000 |
| ANNEN STØTTE |  |  |  |
| PENSJONIST - TILSKUDD | 146000 | 140300 | 146000 |
| **SUM INNTEKTER** | **9542000** | **9832151** | **10763800** |
|  |  |  |  |
| **LØNNSKOSTNADER** |  |  |  |
| LEDER 100% INKL. FERIEPENGER | 670000 | 625895 | 683000 |
| SEKRETÆR 100% INKL. FERIEPENGER | 495000 | 476402 | 545000 |
| NESTLEDER 100% INKL. FERIEPENGER | 620000 | 579339 | 656800 |
| ØKONOMIANSVARLIG 50% INKL. FERIEP. | 330000 | 310626 | 354000 |
| PENSJONSINNSKUDD | 360000 | 354500 | 370000 |
| ARBEIDSGIVERAVGIFT | 525000 | 459838 | 525000 |
| OPPLÆRINGSANSVARLIG 100% INKL. FERIEP. | 600000 | 549695 | 644000 |
| ORGANISASJONSTILLITSVALGT 100% INKL. FERIEP. | 600000 | 266175 | 644000 |
| FRIKJØP | 50000 | 50000 | 150000 |
| **SUM STILLINGER** | **4250000** | **3672470** | **4571800** |
|  |  |  |  |
| OPPLÆRING ANSATTE | 5000 | 0 | 5000 |
| STYREKOSTNADER | 150000 | 50532 | 100000 |
| HONORAR | 36000 | 0 | 36000 |
| MØTEGODTGJØRELSE | 50000 | 5600 | 50000 |
|  | **241000** | **56132** | **191000** |
| **KONTORUTGIFTER** |  |  |  |
| PORTO | 20000 | 5361 | 20000 |
| DIV. TRYKKSAKER | 20000 | 8262 | 20000 |
| TELEFONI/INTERNETT | 70000 | 67443 | 70000 |
| KONTORREKVISITA | 15000 | 5596 | 15000 |
| OPPGRADERING DATAUTSTYR | 75000 | 36613 | 75000 |
| DIVERSE KONTORUTGIFTER | 50000 | 47236 | 50000 |
|  | **250000** | **170511** | **250000** |
| **KONTINGENTER** |  |  |  |
| LO - TRONDHEIM | 320000 | 242339 | 330000 |
| AØF | 14000 | 13842 | 14000 |
| OPPLÆRING TRINN 4 FYLKET | 0 | 139100 | 150000 |
|  |  |  |  |
|  | **334000** | **395281** | **494000** |
| **BEVILGNINGER** |  |  |  |
| BARNEBY I ANGOLA | 20000 | 20000 | 20000 |
| MANIFEST ANALYSE | 75000 | 75600 | 76000 |
|  | **95000** | **95600** | **96000** |
|  |  |  |  |
| **SEKSJONER** |  |  |  |
| AKTIVITET UNGDOM | 75000 | 36841 | 75000 |
| PENSJONIST/UFØREAKTIVITET | 210000 | 111905 | 204000 |
| YHS | 75000 | 38242 | 75000 |
| YKA | 75000 | 1071 | 75000 |
| YKKO | 75000 | 26971 | 75000 |
| YST | 75000 | 31720 | 75000 |
|  | **585000** | **246750** | **579000** |
|  |  |  |  |
|  |  |  |  |
| **MEDLEMSAKTIVITET** |  |  |  |
| BEVILGNINGER | 47000 | 10500 | 47000 |
| KURSVIRKSOMHET | 175000 | 145416 | 125000 |
| EKSTERNE KONFERANSER | 200000 | 82772 | 100000 |
| BEDRIFTSIDRETT | 35000 | 35249 | 50000 |
| JULETREFEST | 35000 | 32800 | 35000 |
| MEDLEMSAKTIVITET | 500000 | 419923 | 500000 |
| KOMPETANSEHEVING HTV/STYREMEDL. | 25000 | 0 | 25000 |
| OPPMERKSOMHET/BLOMSTER | 20000 | 10525 | 20000 |
| KONFERANSE 2-DAGERS | 0 | 0 | 600000 |
| KLUBBDRIFT | 800000 | 527329 | 600000 |
| OPPLÆRINGSKONFERANSE PÅ PRIVATE OMRÅDER | 100000 | 27774 | 100000 |
| VERVEMATERIELL | 300000 | 304390 | 300000 |
|  | **2237000** | **1596678** | **2502000** |
| **ØVRIGE DRIFTSKOSTNADER** |  |  |  |
| HUSLEIE | 1420000 | 1437336 | 1950000 |
| TRANSPORT | 30000 | 24044 | 30000 |
| ANDRE DRIFTSKOSTNADER | 100000 | 66849 | 100000 |
|  | **1550000** | **1528229** | **2080000** |
|  |  |  |  |
| **SUM UTGIFTER** | **9542000** | **7761651** | **10763800** |
|  |  |  |  |

**Vedtak: Revidert forslag til budsjett framlagt på møte, oversendes årsmøte.**

|  |  |  |
| --- | --- | --- |
| **INNTEKTER** | **2024** | **2025** |
| KONTINGENTINNTEKTER | 8700000 | 9900000 |
| HUSLEIE AVD.008 | 135000 | 185000 |
| ORGANISATORISK TILSKUDD | 21000 | 22800 |
| RENTEINNTEKTER | 320000 | 390000 |
| HUSLEIEINNTEKT FOR HOVEDTILLITSVALGTE | 220000 | 240000 |
| ANNEN STØTTE |  |  |
| PENSJONIST - TILSKUDD | 146000 | 146000 |
| **SUM INNTEKTER** | **9542000** | **10883800** |
|  |  |  |
| **LØNNSKOSTNADER** |  |  |
| LEDER 100% INKL. FERIEPENGER | 670000 | 683000 |
| SEKRETÆR 100% INKL. FERIEPENGER | 495000 | 545000 |
| NESTLEDER 100% INKL. FERIEPENGER | 620000 | 656800 |
| ØKONOMIANSVARLIG 50% INKL. FERIEP. | 330000 | 354000 |
| PENSJONSINNSKUDD | 360000 | 370000 |
| ARBEIDSGIVERAVGIFT | 525000 | 525000 |
| OPPLÆRINGSANSVARLIG 100% INKL. FERIEP. | 600000 | 644000 |
| ORGANISASJONSTILLITSVALGT 100% INKL. FERIEP. | 600000 | 644000 |
| FRIKJØP | 50000 | 150000 |
| **SUM STILLINGER** | **4250000** | **4571800** |
|  |  |  |
| OPPLÆRING ANSATTE | 5000 | 5000 |
| STYREKOSTNADER | 150000 | 100000 |
| HONORAR | 36000 | 36000 |
| MØTEGODTGJØRELSE | 50000 | 100000 |
|  | **241000** | **241000** |
| **KONTORUTGIFTER** |  |  |
| PORTO | 20000 | 20000 |
| DIV. TRYKKSAKER | 20000 | 20000 |
| TELEFONI/INTERNETT | 70000 | 80000 |
| KONTORREKVISITA | 15000 | 15000 |
| OPPGRADERING DATAUTSTYR | 75000 | 75000 |
| DIVERSE KONTORUTGIFTER | 50000 | 120000 |
|  | **250000** | **330000** |
| **KONTINGENTER** |  |  |
| LO - TRONDHEIM | 320000 | 330000 |
| AØF | 14000 | 14000 |
| TRINN-SKOLERING | 0 | 150000 |
|  |  |  |
|  | **334000** | **494000** |
| **BEVILGNINGER** |  |  |
| FAGFORBUNDETS GAZAINNSAMLING |  |  |
| BARNEBY I ANGOLA | 20000 | 40000 |
| MANIFEST ANALYSE | 75000 | 76000 |
|  | **95000** | **116000** |
|  |  |  |
| **SEKSJONER** |  |  |
| AKTIVITET UNGDOM | 75000 | 75000 |
| PENSJONIST/UFØREAKTIVITET | 210000 | 210000 |
| YHS | 75000 | 75000 |
| YKA | 75000 | 75000 |
| YKKO | 75000 | 75000 |
| YST | 75000 | 75000 |
|  | **585000** | **585000** |
|  |  |  |
|  |  |  |
| **MEDLEMSAKTIVITET** |  |  |
| BEVILGNINGER | 47000 | 30000 |
| KURSVIRKSOMHET | 175000 | 100000 |
| EKSTERNE KONFERANSER | 200000 | 100000 |
| BEDRIFTSIDRETT | 35000 | 56000 |
| JULETREFEST | 35000 | 35000 |
| MEDLEMSAKTIVITET | 500000 | 500000 |
| KOMPETANSEHEVING HTV/STYREMEDL. | 25000 | 25000 |
| OPPMERKSOMHET/BLOMSTER | 20000 | 20000 |
| KONFERANSE 2-DAGERS | 0 | 600000 |
| KLUBBDRIFT | 800000 | 600000 |
| OPPLÆRINGSKONFERANSE PÅ PRIVATE OMRÅDER | 100000 | 100000 |
| VERVEMATERIELL | 300000 | 300000 |
|  | **2237000** | **2466000** |
| **ØVRIGE DRIFTSKOSTNADER** |  |  |
| HUSLEIE | 1420000 | 1950000 |
| TRANSPORT | 30000 | 30000 |
| ANDRE DRIFTSKOSTNADER | 100000 | 100000 |
|  | **1550000** | **2080000** |
|  |  |  |
| **SUM UTGIFTER** | **9542000** | **10883800** |
|  |  |  |
|  | **0** | **0** |
|  |  |  |

**Sak 10/25 Første utkast til årsberetning**

Første utkast til årsberetning 2024 ligger vedlagt.

**Vedlegg 6**

**Vedtak: Arbeidsutvalget jobber videre med årsberetningen for 2024, oversendes til styret pr. Epost for endelig godkjenning.**

**Sak 11/25 Valgkomite**

Forslag på valgkomite som skal jobbe mot årsmøte 2026.

Styret må ta stilling til hvordan praksis vi skal ha på dette, da det er mest vanlig at valgkomitéen selv foreslår ny valgkomite. Fagforbundet Trondheim har hatt ulik praksis på dette de siste årene.

**Vedtak: Arbeidsutvalget legger frem forslag på valgkomite til styret pr. Epost. Styret bes om å komme med innspill til arbeidsutvalget innen 14.Januar. Valgkomiteen får i oppdrag å legge fram ny innstilling på ny valgkomite til årsmøte 2026.**

**Sak 12/25 Forretningsorden årsmøte 2025**

Forslag på forretningsorden årsmøte 2025:

**A) Forretningsorden**

* Til å lede møtet velges en dirigent.
* Til å føre protokollen velges 2 sekretærer.  
   I protokollen innføres alle godkjenninger, beretninger, vedtak og avstemninger.
* Alle som ønsker ordet inntegnes hos dirigenten og benytter talerstolen.
* Til forretningsorden:  
   Man kan kun forlange ordet “til forretningsorden” en gang til hver sak.
* Det velges to personer i tillegg til sekretær og dirigent til å underskrive årsmøte protokollen.
* Alle saker avgjøres med alminnelig flertall.  
  Avstemninger foregår ved håndsopprekning. Etter forslag fra dirigent, forslagsstiller eller andre stemmeberettigede kan møtet beslutte at avstemningen i den enkelte sak skal foregå skriftlig. Dersom en av møtedeltakerne forlanger det, gjennomføres skriftlig avstemning. Dersom det er flere enn en kandidat til et verv, foregår valget ved skriftlig avstemning. Det velges to eller flere til tellekorps, forslagsstiller tiltrer tellekorpset.

**Vedtak: Godkjennes. Forslag på forretningsorden legges frem for årsmøte.**

**Sak 13/25 Forslag på dirigent og sekretær til årsmøte**

Forslag på møteledelse til årsmøte.

Dirigent årsmøte:

2 Sekretærer:

Tellekorps: to fra salen

2 til å underskrive protokoll: to fra salen

**Vedtak: Styret sitt forslag på møteledelse til årsmøte, oversendes årsmøte.**

**Dirigent årsmøte: Hege Rovik**

**2 Sekretærer: Josefine Koller og Odd Arild Thevik**

**Tellekorps: to fra salen**

**2 til å underskrive protokoll: to fra salen**

**Sak 14/25 Søknad om midler til organisatorisk frikjøp**

Fagforbundet Trøndelag har avsatt en pott, der fagforeningene kan søke om midler hvert år. Forslag på søknad vedlagt.

**Vedlegg 7**

**Vedtak: Godkjennes, oversendes Fagforbundet Trøndelag.**

**Sak 15/25** **Brev fra Klubbleder**

– Brev fra klubbleder, **vedlegg 8**

**Vedtak: Leder svarer ut henvendelse fra klubbleder og styret tar med seg innspillene i det videre arbeidet.**

**Sak 16/25** **Godkjenning av protokoll**

Protokollen godkjennes i møte.

**Vedtak: Godkjent**